b'\n_START_ARTICLE_\nVelika opera\n_START_PARAGRAPH_\nVelika opera (fr. grand op\xc3\xa9ra) je oznaka za francosko romanti\xc4\x8dno resno opero v \xc5\xa1tirih ali petih dejanjih, navadno z zgodovinsko ali heroi\xc4\x8dno snovjo. Poudarek je na zunanjem, vidnem dogajanju (mno\xc5\xbei\xc4\x8dni prizori, slavnostni sprevodi, balet ...). Utemeljitelj velike opere je skladatelj Daniel Auber leta 1828. Med ustvarjalce pa so se zapisali tudi predvsem tisti italijanski skladatelji, ki so ustvarjali v Parizu. Vrh je velika opera dosegla v letih 1828 - 1850._NEWLINE_Med libretisti je pomemben zlasti dramatik Eug\xc3\xa8ne Scribe.'